armvectores/hy_wikipedia_2023 huggingface dataset:
Լոս Անջելես Քինգս

«Լոս Անջելես Քինգս» (անգլերեն՝ Los Angeles Kings), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) արևմտյան կոնֆերենցիայի խաղաղօվկիանոսյան դիվիզիոնում։ Տեղակայված է Լոս Անջելեսում (Կալիֆոռնիա նահանգ)։ Հիմնադրվել է 1967 թվականին, երբ լիգայի ընդլայնման արդյունքում ակումբների քանակը վեցից դարձավ տասներկու։ Սկսած 1999–2000 մրցաշրջանից «Քինգսը» տան հանդիպումներն անցկացնում է «Սթեյփլս սենթր» մարզապալատում։
1970-ականներին և 1980-ականներին ակումբը կարողանում էր հաջող ելույթ ունենալ կանոնավոր մրցաշրջաններում, սակայն մշտապես ունենում էր հիասթափեցուցիչ արդյունքներ փեյ-օֆֆներում։ 1988 թվականին ակումբը կանադական «Էդմոնտոն Օյլերսից» ձեռք է բերում անվանի հոկեյիստ Ուեյն Գրեցկիին, ով չափազանց մեծ ավանդ է ունենում Լոս Անջելես քաղաքում տափօղակով հոկեյի ժողովրդայնացման մեջ։ Գրեցկին, թիմակիցներ Լյուկ Ռոբիթեյլի և Ռոբ Բլեյկի հետ «Քինգսի» կազմում հասնում են մինչև 1993 թվականի Սթենլիի գավաթի գերեզրափակիչ, սակայն պարտվում են «Մոնրեալ Կանադիենսին»։
1993 թվականի գերեզրափակչից հետո ակումբի ղեկավարությունը լուրջ ֆինանսական խնդիրներ է ունենում, և 1995 թվականին «Քինգսը» հայտարարում է սնանկանալու մասին։ Խնդիրը լուծվում է գործարարներ Ֆիլիպ Աշուցի և Էդվարդ Ռոսկիի կողմից, ով որոշում է ամբողջապես գնել ակումբը։ Ակումբը մինչև 2009–10 մրցաշրջանը չէր կարողանում որակավորվել փլեյ-օֆֆներում հանդես գալու համար։ 2011–12 մրցաշրջանին ընդառաջ թիմի գլխավոր մարզիչ է նշանակվում Դերիլ Սաթերը, ում մարզական տարիներին ակումբը երկու անգամ նվաճել է Սթենլիի գավաթը՝ 2012 և 2014 թվականներին՝ համապատասխանաբար պարտության մատնելով «Նյու Ջերսի Դևիլսին» և «Նյու Յորք Ռենջերսին»։


== Անհատական ռեկորդներ ==
Առավելագույն գոլեր մեկ մրցաշրջանի ընթացքում. Բեռնի Նիքոլս՝ 70 (1988–89)
Առավելագույն արդյունավետ փոխանցումներ մեկ մրցաշրջանի ընթացքում. Ուեյն Գրեցկի՝ 122 (1990–91)
Առավելագույն միավորներ մեկ մրցաշրջանի ընթացքում. Ուեյն Գրեցկի՝ 168 (1988–89)
Առավելագույն միավորներ մեկ խաղում. Բեռնի Նիքոլս՝ 8 (1988–89)
Առավելագույն տուգանային րոպեներ մեկ մրցաշրջանի ընթացքում. Մարթի Մակսորլի՝ 399 (1992–93)
Առավելագույն միավորներ կատարված պաշտպանի կողմից մեկ մրցաշրջանի ընթացքում. Լարի Մերֆի՝ 76 (1980–81)
Առավելագույն միավորներ կատարված նորեկի կողմից մեկ մրցաշրջանի ընթացքում. Լյուկ Ռոբիթեյլ՝ 84 (1986–87)
Առավելագույն հաղթանակներ մեկ մրցաշրջաններում. Ջոնաթան Քուիք՝ 39 (2009–10)
Առավելագույն շութաութներ մեկ մրցաշրջանի ընթացքում. Ջոնաթան Քուիք՝ 10 (2011–12)


== Թիմային ռեկորդներ ==
Առավելագույն միավորներ մեկ մրցաշրջանի ընթացքում՝ 105 (1974–75)
Առավելագույն հաղթանակներ մեկ մրցաշրջանի ընթացքում՝ 46 (1990–91)
Ամենաերկար հաղթանակների շարան՝ 9 (2009-2010)


== Արտաքին հղումներ ==
Պաշտոնական կայք Archived 2014-08-28 at the Wayback Machine.
Տելեժենկա (գյուղ, Լիպեցկի շրջան)

Տելեժենկա (ռուս.՝ Тележенка), գյուղ Ռուսաստանի Լիպեցկի մարզի Լիպեցկի շրջանի կազմում։
Բնակչությունը 2009 թվականին գրանցված տվյալներով կազմում էր 607 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (53801-53900)

Աստերոիդների ցանկ (53701-53800)  • Աստերոիդների ցանկ  • Աստերոիդների ցանկ (53901-54000)
 Աստերոիդների ցանկ (53701-53800)  • Աստերոիդների ցանկ  • Աստերոիդների ցանկ (53901-54000)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Տրեկատե

Տրեկատե (իտալերեն՝ Trecate), կոմունա Իտալիայում, գտնվում է Պիեմոնտ մարզի Նովարա գավառում։
Բնակչությունը կազմում է 19601 մարդ (2008 թվականի տվյալներով), բնակչության խտությունը կազմում է՝ 516 մարդ/կմ²։ Մակերեսը՝ 38 կմ²։ Փոստային ինդեքս՝ 28069. Հեռախոսային կոդ՝ 0321.


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար։ 0321 776311
Էլեկտրոնային հասցե։ urp@comune.trecate.no.it
Պաշտոնական կայք։ http://www.comune.trecate.no.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Դոնեց (այլ կիրառումներ)

Դոնեց, կարող է վերաբերել՝

Դոնեց - գյուղ Ռուսաստանի Բելգորոդի մարզի Պրոխորովսկի շրջանի կազմում։
Դոնեց - գյուղ Ռուսաստանի Սմոլենսկի մարզի Սմոլենսկի շրջանի կազմում։
Դոնեց - ավան Ուկրաինայի Խարկովի մարզի Զմիյովի շրջանում։
Ակներ (աղբյուր)

Ակներ, աղբյուրներ Սյունիքի մարզում՝ համանուն գյուղից 2,5 կմ հյուսիս, Ձագեձորի բարձունքներում, որտեղից ստացվում են Գորիս քաղաքի ջրամատակարարման զգալի մասը։ Հնում կոչվել էին Վարարակ։ Այստեղից է սկիզբ առնում Վարարակ գետը, որն նախկինում կոչվել էր Վարարակ միայն վերին հոսանքի շրջանում։ Ակներից է բերված Գորիսի և Ակների երկու Էլեկտրակայանների ջուրը։ Հ. Հյուբշմանը, վկայակոչելով Ս. Օրբելյանին, սխալմամբ Ակները դարձնում է Ակն։


== Ծանոթագրություններ ==
Շուտովկա (գյուղ, Կարդիմովսկի շրջան)

Շուտովկա (ռուս.՝ Шутовка), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 207 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաս հոբոյ

Բաս հոբոյը (անգլերեն՝ Bass oboe, ֆրանսերեն՝ Hautbois baryton, գերմաներեն՝ Baritonoboe) լեզվակավոր փայտյափողային գործիք է, որը պատկանում է հոբոյների ընտանիքին։ Այն իր հնչողության ցածրությանբ գտնվում է անգլիական եղջրափողից հետո։ Որոշ լեզուներում այն անվանվում է ոչ թե բաս, այլ բարիտոն հոբոյ։


== Կառուցվածք ==
Ժամանակակից բաս հոբոյները իրենց տեսքով և հնչողությամբ շատ նման են անգլիական երղջրափողին։ Սկզբնական շրջանում պատրաստված բաս հոբոյենրը իրենց տեսքով ավելի շատ ֆագոտ էին հիշեցնում։ Դրանք ունեին լատինական U տառի նման երկարավուն խողովակ, որին և ամրանում էր լեզվակը։ Բաս հոբոյի խողովակը երկմասանի է։ Այն անգլիական եղջրափողից ավելի երկար է։ Նրա վերջնամասը շատ ցայտուն ուռուցիկություն ունի։ Խողովակի անցքերի շուրջ կան մետաղյա փոքրիկ շրջանակներ։ Բաս հոբոյի ամենացածր նոտան մեծ օկտավայի սին է։ Իր կառուցվածքի առանձնահատկության շնորհիվ լինում են դեպքեր, երբ բաս հոբոյը կարողանում է նույնիսկ սի բեմոլ նվագել։ Բաս հոբոյի նոտաները գրված են սոլի բանալում, բայց քանի որ այն փոխադրող գործիք է, լսված երաժշտությունից գրվածից մեկ օկտավա ներքև է հնչում։


== Օգտագործումը ==
Բաս հոբոյը սիմֆոնիկ նվագախմբերում լայն գործածություն չունի։ Նրա դերը հիմնականում կատարում է ֆագոտը, որի տենորաբասային հնչողությունը կոմպոզիտորներին ավելի է գերում։ Այն հիմանկանում օգտագործվել է տարբեր տիպի հնաոճ երաժշտություններ կատարելու մեջ։ Բաս հոբոյ օգտագործել է Գուստավ Հոլսթը իր "Մոլորակներում"։ "Մարս" մոլորակի համարում այս գործիքը ունի սոլո։ Օգտագործվել է նաև այլ կոմպոզիտորների կողմից։


== Բաս հոբոյի համար գրված ստեղծագործություններ ==
Ջոն Բլադ - "Մռայլ ձմեռային պատկերներ" բաս հոբոյի և դաշնամուրի համար
Գեյվին Բրիարզ - Կոնցերտ
Շարլ Կոշլան - Սյուիտ սոլո անգլիական եղջրափողի կամ բաս հոբոյի համար
Դրեյկ Մաբրի - Արիա բաս հոբոյի և հոբոյների անսմաբլի համար
Ռոբերտ Մորան - "Դարմսթադի փրկվածներ" ինը բաս հոբոյների համար
Բարի Տրուաքս - "Ներքնաշխարհ" սոլո բաս հոբոյի համար
Պատրիկ Վիդյեսկոգ - "Դիվերտիսմենտ" բաս հոբոյի ակորդեոնի տավիղի և հարվածային գործիքի համար
Ջիլլի Վիթաքեր - Սյուիտ բաս հոբոյի և դաշնամուրի համարԲացի այս սոլո ստեղծագործություններից բազմաթիվ այլ ստեղծագործություններ փոխադրվել են այս գործիքի համար։


== Ծանոթագրություններ ==
Ելենա Հակոբյան

Ելենա Հրաչիկի Հակոբյան (հոկտեմբերի 4, 1969(1969-10-04), Ենակիևո, Դոնեցկի մարզ, Ուկրաինական ԽՍՀ, ԽՍՀՄ), ուկրաինացի մարզուհի, լողի պարալիմպիկ խաղերի չեմպիոն և բազմակի մրցանակակիր, դահուկավազքի և բիաթլոնի Ձմեռային պարալիմպիկ խաղերի կրկնակի մրցանակակիր։ Ուկրաինայի սպորտի վաստակավոր վարպետ (1998)։ Պարգևատրվել է «Արժանիքների համար» I, II և III աստիճանի շքանշանով և «Օլգա» II և IIІ աստիճանի շքանշանով։


== Կենսագրություն ==
Ելենա Հակոբյանը ծնվել է 1969 թվականի հոկտեմբերի 4-ին Ենակիևո քաղաքում։ Մանկության տարիներին նրա նախասիրությունները երաժշտությունն ու սպորտն էին։ 14 տարեկանում ընդունվել է Բելգորոդի երաժշտական ուսումնարան։ Բելգորոդում նրա վրա ավազակային հարձակում է տեղի ունեցել, և նա մեջքի շրջանում դանակի հարված է ստացել, որը թույլ չի տվել նրան ինքնուրույն տեղաշարժվել առանց սայլակի։ Չնայած անհնար էր առողջությունն ամբողջությամբ վերականգնել, սակայն Ելենա Հակոբյանն ավարտել է երաժշտական ուսումնարանը, որից հետո ընդունվել է ֆիզիկական կուլտուրայի և սպորտի Դնեպրոպետրովսկի պետական ինստիտուտ։


== Սպորտային կարիերա ==
Զբաղվել է աթլետիկայով, դահուկավազքով, բիաթլոնով, բայց ի վերջո լողը ընտրել է որպես իր հիմնական մասնագիտություն։ Սկզբում մարզվել է Յուրի Վդովիչենկոյի ղեկավարությամբ, 2001-2005 թվականներին՝ Մարինա և Օլեգ Կուզմինների մոտ, 2005 թվականից նրա հետ աշխատել է Լեոնիդ Մանգերը։ Ատլանտայի պարալիմպիկ խաղերում 50, 100 և 200 մետր ազատ ոճում նվաճել է երեք արծաթե մեդալ։ Սիդնեյի պարալիմպիկ խաղերում նա կրկին եռակի արծաթե մեդալակիր է եղել նույն սպորտաձևերում։ Աֆինայի պարալիմպիկ խաղերում ավելի հաջող է ներկայացել, որտեղ կարողացել է դառնալ չեմպիոն 50 մետր լողում։


== Անձնական կյանք ==
2008 թվականին Ելենա Հակոբյանն ամուսնացել է և ավարտել իր մարզական կարիերան։ 2010 թվականին երկու երեխա է ունեցել։


== Ծանոթագրություններ ==
Աղդաշ (աղբյուր)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, աղբյուր Երևանի նահանգի Երևանի գավառում։ Նշած է կովկասի 5-վերստանոց քարտեզում։


== Ծանոթագրություններ ==
Ցուկեմեն

Ցուկեմեն (ճապ. つけ麺, «ընկղմված արիշտա») ճապոնական ուտեստ, ռամենի նման ուտեստ, իրենից ներկայացնում է արիշտա, որն ուտում են առանձին տարայի մեջ լցված ապուրի կամ արգանակի մեջ թաթախելուց հետո: Ցուկեմենը հայտնագործվել է 1961 թվականին Տոկիոյի Կադզուո Յամագիսի ռեստորանի կողմից, որից հետո ուտեստը շատ հայտնի է դարձել Տոկիյում և ամբողջ Ճապոնիայում: ԱՄՆ-ում ցուկեմենը հայտնի է դարձել Լոս Անջելեսում, այդ ժամանակ մնացած երկրներում այն համեմատաբար քիչ ճանաչվեց:


== Նկարագրություն ==
Ցուկեմենը ռամենի նման ճապոնական ուտեստ է և կազմված է արիշտայից և ապուրից կամ արգանակից, որոնք մատուցվում են առանձին: Արիշտան ուտելուց առաջ թաթախում են ապուրի մեջ: Պատրաստման համար կարող են օգտագործվել սոբա, ուդոն և արիշտայի մի քանի այլ տեսակներ: Արիշտան հիմնականում մատուցվում է սառը վիճակում, իսկ ապուրը մատուցվում է տաք վիճակում կծվության և արիշտան ապուրի մեջ թաթախելու համար: Բացի այդ, արիշտան նաև կարող է մատուցվել սենյակային ջերմաստիճանում: Ուտեստի լրացուցիչ բաղադրիչները հիմնականում ավելացվում են կամ արիշտայի վրա, կամ նրա կողքին: Այդպիսի բաղադրիչներից են օրինակ նորի (ճապոնական կարմիր ջրիմուռներ) ջրիմուռները, տյասուն (խոզի միս), մենման (խմորված եղեգ), տամոգոյակի ձվածեղը և խաշած ձուն:
Ապուրը թաթախման համար ծառայում է սոուսի տեսքով և հիմնականում ունենում է ավելի ուժեղ և կծու համ, քան սովորական արգանակը՝ ռամենի համար: Որպես սոուս կարելի է մատուցել դասի ապուրը, որը պատրաստում են արգանակից, որի անունը նույնպես դասի է: Կան ռեստորաններ, որոնք ավելացնում են եռացրած ջուր արգանակը ճաշի վերջում նոսրացնելու և եռման աստիճանը թուլացնելու համար, այդ կերպ ապուրը դառնում է էլ ավելի համեղ:


== Պատմություն ==
Ցուկեմենը հայտնագործվել է 1961 թվականին Կադզուո Յամագիսիի կողմից, ով Տոկիոյում ունեցել է հայտնի ռեստորան, որի անունը «Տաիսյոկեն» է: Սկզբում, Յամագիսին ուտեստը ավելացնում էր իր «ծովամթերքներով հատուկ սոբան» ռեստորանի մենյուի մեջ, որը նման էր «արիշտայով մականիյա սառը ապուրին»: Այդ ժամանակ, ցուկեմենի արժեքը 40 իեն էր, և այն շատ արագ հայտնի դարձավ Տաիսյոկեն ռեստորաններում: 2015 թվականին Տաիսյոկենի ցանցը ամբողջ Ճապոնիայի տարածքում ուներ ավելի քան 100 հաստատություն:
2000-ական թվականներին, ցուկեմենն այնքան հայտնի էր Տոկիոյում և Ճապոնիայում, որ մի քանի ռեստորաններ մատուցում են միայն այդ ուտեստը:
Ցուկեմենը ճանաչում գտավ նաև ԱՄՆ-ում և այլ երկրներում: 2013 թվականին, ցուկեմենը հայտնի դարձավ Լոս Անջելեսի մի քանի ռեստորաններում, որոնք  միայն մատուցում էին ռամեն, սակայն երկրի մյուս մասերում, ինչպես, օրինակ Չիկագոյում, ուտեստը ունի ավելի քիչ հայտնիություն և հազվադեպ է առաջարկվում ռեստորաններում:


== Ծանոթագրություններ ==
Միխայիլ Մուրաշկո

Միխայիլ Մուրաշկո (ռուս.՝ Михаил Альбертович Мурашко, հունվարի 9, 1967(1967-01-09), Եկատերինբուրգ, ՌԽՖՍՀ, ԽՍՀՄ), ռուս պետական գործիչ, առողջապահության կազմակերպիչ, բժիշկ-գինեկոլոգ։ Ռուսաստանի Դաշնության առողջապահության նախարար՝ 2020 թվականի հունվարի 21-ից։ Բժշկական գիտությունների դոկտոր։ Ռուսաստանի Դաշնության 2-րդ դասի իսկական պետական խորհրդական։


== Կենսագրություն ==
Ծնվել է 1967 թվականին Սվերդլովսկում, ավարտել է ֆիզիկայի, մաթեմատիկայի և քիմիայի խորացված ուսուցմամբ քաղաքային դպրոցը։ 1986-1988 թվականներին ծառայել է ԽՍՀՄ ՆԳՆ ներքին զորքերում։
1992 թվականին ավարտել է Ուրալի պետական բժշկական ինստիտուտը, որից հետո մինչև 1996 թվականը աշխատել է Կոմիի Հանրապետության Սիկտիվկարի Հանրապետական հիվանդանոցում, որպես բժիշկ-մանկաբարձ-գինեկոլոգ։ 1996 թվականին հետևողականորեն նշանակվել է գլխավոր բժշկի խորհրդատվական-ախտորոշիչ աշխատանքի գծով տեղակալ, ապա «Կոմի Հանրապետական պերինատալ Կենտրոն» հաստատության գլխավոր բժիշկ։ Թեկնածուական ատենախոսություն է պաշտպանել «ուրոգենիտալ վարակի որոշ տեսակներով կանանց մոտ ծննդաբերության ընթացքի առանձնահատկությունները և արդյունքները» թեմայով։ 1996-1999 թվականներին զբաղեցրել է Հանրապետական բժշկական միավորման գլխավոր բժշկի պաշտոնը։ 2000-2006 թվականներին աշխատել է Հանրապետական պերինատալ կենտրոնի գլխավոր բժշկի պաշտոնում։
2006 թվականին անցել է պետական ծառայության՝ զբաղեցնելով Կոմի Հանրապետության առողջապահության նախարարի պաշտոնը։ Դրան զուգահեռ՝ 2011 և 2012 թվականներին ղեկավարել է Ռուսաստանի առողջապահության նախարարության Կիրովի պետական բժշկական ակադեմիայի Հանրապետական մասնաճյուղի մանկաբարձության և գինեկոլոգիայի ամբիոնը, որը գտնվում է Սիկտիվկարում։
2012 թվականին նշանակվել է առողջապահության ոլորտում վերահսկողության դաշնային ծառայության ղեկավարի տեղակալ։ 2013 թվականից եղել է գերատեսչության ղեկավարի ժամանակավոր պաշտոնակատար, իսկ 2015 թվականի հուլիսի 14-ին պաշտոնապես գլխավորել է Ռոսզդրավնադզորը։
2020 թվականի հունվարի 21-ին Ռուսաստանի նախագահ Վլադիմիր Պուտինի հրամանագրով նշանակվել է Ռուսաստանի Դաշնության առողջապահության նախարար Միխայիլ Միշուստինի կառավարությունում։


== Ընտանիք ==
Ամուսնացած է, ունի երկու երեխա։


== Պարգևներ և մրցանակներ ==
«Հայրենիքին մատուցած ծառայությունների համար» 2-րդ աստիճանի շքանշան (2018)
Ռուսաստանի Դաշնության Կառավարության երախտագիտություն (2018)
«Առողջապահության գերազանցիկ» կրծքանշան (2014)
Ռուսաստանի Դաշնության առողջապահության նախարարության 2 պատվոգրեր (2001, 2006)
Մեդալ «Նարկոկոնտրոլի մարմիններին աջակցելու համար» (2016)
«Մարտական համագործակցության» մեդալ (2016)
Ռուսաստանի մեքենաշինարարների միության պատվոգիր (2019)
Ռուսաստանի Դաշնության առողջապահության նախարարության երախտագիտություն
Ռուսաստանի ԱԴԾ-ի երախտագիտություն (2019)
Ինգուշեթիայի Հանրապետության պատվոգիր (2016)
Կոմիի Հանրապետության պատվոգիր (2004)


== Ծանոթագրություններ ==


== Արտաքին հղումներ ==
Անձնական էջը առողջապահության նախարարության կայքում
Անձնական էջ Roszdravnadzor կայքում Archived 2019-12-18 at the Wayback Machine.
Գոռ ջուր

Գոռ ջուր, գյուղ Արևմտյան Հայաստանում, Էրզրումի վիլայեթի Խնուսի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աթիենու (Լառնակայի շրջան)

Աթիենու (հուն․՝ Αθηένου կամ Αθηαίνου), գյուղ Կիպրոսի Հանրապետության Լառնակայի շրջանում։ Գյուղը մեկն է այն չորս գյուղերից որոնք գտնվում են Միավորված ազգերի բուֆերային գոտի (Կանաչ գիծ) կոչվող տարածքում, որը հանդիսանում Կիպրոսի և Հյուսիսային Կիպրոսի բաժանման սահմանը։ Գյուղը եղել է բնակավայր սկսած միջին բրոնզի դարից։


== Գյուղի անվանումը ==
Վարկած կա, որ գյուղը ստացել է իր անունը հին հունարենից։ Անվան հիմքը հին հունարենով "Ատտա" (Αττα) բառն է, որը նշանակում է քարքարոտ։ Գյուղի հողը իրոք քարքարոտ է։ Մեկ այլ տարբերակի համաձայն գյուղը ստացել է իր անունը ի պատից Աթենք քաղաքից եկածների, որոնք եկել և բնակեցրել են գյուղը։
Լուսինյանների որոնք գյուղը կոչվել է Էտիեննե, իսկ հետագայում գյուղը վերանվանվել է Աթիենու։


== Բնակչություն ==
1947 թվականին գյուղի բնակրությունը կազմել է 3.169 մարդ։ Գյուղի բնակչությունը աճում է և ըստ 2011 թվականի տվյալների գյուղի բնակչությունը կազմել է 5,017 մարդ, մեծամասնությունը հույն կիպրացիներ են։


== Ծանոթագրություններ ==
Բրատվուրստ

Բրատվուրստ (գերմ.՝ Bratwurst, Rostbratwurst, Roster), գրիլի կամ տապակի վրա եփվող նրբերշիկների գերմանական անվանում։ Սովորաբար պատրաստվում է խոզի մսից։ Բրատվուրստ պատրաստում են ինչպես կոպիտ, այնպես էլ նուրբ աղացած կոտորած մսից։ Գոյություն ունեն բրատվուրստի պատրաստման բազմաթիվ բաղադրատոմսեր։ Բրատվուրստի որոշ տեսակներ ընդունված է մատուցել տապակած կաղամբով (Sauerkraut), կարտոֆիլով կամ կարտոֆիլային աղցանով։ Փողոցային նավակներում այս ուտեստը սովորաբար մատուցում են թխվածքով, մանանեխով, կետչուպով կամ ծովաբողկով։


== Տես նաև ==
Բոկվուրստ
Սպիտակ երշիկ
Կառիվուրստ


== Արտաքին հղումներ ==
Ժողովածու (3140)

Ժողովածու (3140), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3140 թվի տակ։ Ձեռագիրը գրվել է 15-րդ դարում  Աթանես, Սաղաթել աբեղա գրիչների կողմից։ Ստացողը եղել է Հովհաննես կաթողիկոսը։ Գրված է թղթի վրա, որը ունի 21x15,7 չափս։ Ձեռագիրը կազմված է 225 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 29ա, 62ա, 214ա, հետագայի՝ 225բ (1820 թ․), 7բ (1844 թ․):


== Բովանդակություն ==
Ներս․ Շնորհալւոյ Թուղթ ընդհանրական։
Ներբող Հրեշտակապետացն։
Ներս․ Լամբրոնացւոյ Դեսպանագնացութիւն։
Թուղթք (Ներս․ Լամբրոնացի, Գրիգոյ Տղայ, Մանուէլ, Միք․ Պատրիարք, Ներս․ Լամբրոնացի)։
Խաչատուրի Ողբ առ Ներս․ Լամբրոնացի։
Տեսիլ Յովհ․ Գառնեցւոյ։
Ի Ժղլանաց Վարդ․ Արևելցւոյ։


== Ծանոթագրություններ ==
Վարդիսուբանի (Ղազբեգի շրջան)

Վարդիսուբանի (վրաց.՝ ვარდისუბანი), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1860 մետր բարձրության վրա։ Շրջկենտրոն Ստեփանծմինդայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 48 մարդ։


== Ծանոթագրություններ ==
Բյուրեղների պարզ ձևեր

Բյուրեղների պարզ ձևեր, նիստերի համախումբ, որն ստացվում է տվյալ որևէ նիստից բյուրեղագիտական կետային խմբի համաչափության գործողություններով։ Այդ նիստերը երկրաչափորեն համաչափ են, ֆիզիկական և քիմիական հատկություններով՝ միանման։ Եթե պարզ ձևի նիստերի միակցությունը չի պարունակում տարածությունը, կոչվում է բաց պարզ ձև, եթե պարունակում է՝ փակ։ Բյուրեղների պարզ ձևերը հնարավոր են բոլոր համակարգերի համար, բացի խորանարդայինից, որի համար բնորոշ են միայն փակ պարզ ձևեր։ Եթե պարզ ձևի նիստերը բյուրեղի համաչափության միևնույն տարրին ուղղահայաց կամ զուգահեռ չեն և հավասար անկյուններով համաչափության համարժեք տարրեր չեն հատում, կոչվում են ընդհանուր, հակառակ դեպքում՝ մասնակի։ Գոյություն ունեն 47 պարզ ձևեր, որոնք ստացվում են համաչափության 32 բյուրեղագիտական կետային խմբերից ընդհանուր և մասնակի ձևերի ընտրությամբ։ Համաչափության այն կետային խմբերում, որոնք պարունակում են միայն պարզ առանցքներ, հնարավոր են բյուրեղների էնանտիամորֆ՝ աջ և ձախ ձևեր, որոնց հետ միասին պարզ ձևերի թիվը դառնում է 53։
Յամանլը

Յամանլը, գյուղ Արևմտյան Հայաստանում, Կիլիկիայի Ադանայի նահանգի Քոզանի գավառակում։ Գտնվում էր Դալլարի շրջանում, Ուռումլու գետի հովտում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Յուրի Բեջանյան

Յուրի Բեջանյան (ռուս.՝ Ю́рий Варта́нович Беджаня́н , հուլիսի 12, 1954(1954-07-12)), խորհրդային և ռուս դիվանագետ։ 1-ին դասի արտակարգ և լիազոր դեսպանորդ (2019 թվականի հոկտեմբերի 1)։


== Կենսագրություն ==
1978 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է ֆրանսերենին, բենգալերենին և անգլերենին։
1978 թվականից զբաղվում է դիվանագիտական գործունեությամբ։

2001 թվականից մինչև 2002 թվականը եղել է Ռուսաստանի ԱԳՆ Հյուսիսային Ամերիկայի դեպարտամենտի բաժնի պետ։
2002-2007 թվականներին Սան Ֆրանցիսկոյում եղել է Ռուսաստանի Դաշնության հյուպատոս-խորհրդական։
2007-ից մինչև 2011 թվականը եղել է Ռուսաստանի ԱԳՆ հյուպատոսական դեպարտամենտի բաժնի պետ։
2011 թվականից մինչև 2013 թվականը եղել է Ռուսաստանի ԱԳՆ Հյուսիսային Ամերիկայի դեպարտամենտի տնօրենի տեղակալ։
2013 թվականի սեպտեմբերից մինչև 2019 թվականի մարտը Մոնրեալում եղել է Ռուսաստանի գլխավոր հյուպատոս։
2019 թվականի մարտի 18-ից Կոստա Ռիկայում հանդիսանում է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2013 թվականի օգոստոսի 15)
1-ին դասի արտակարգ և լիազոր դեսպանորդ (2019 թվականի հոկտեմբերի 1)


== Ծանոթագրություններ ==


== Արտաքին հղումներ ==
Դեսպանի էջը Կոստա Ռիկայում Ռուսաստանի դեսպանատան կայքում
Կիռիսկա

Կիռիսկա (էստ․՝ Kõriska), գյուղ Էստոնիայի Սաարեմաա նահանգի Վալյալա շրջանում։
2011 թվականի տվյալներով գյուղում բնակվում էր 21 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Tim McGraw (երգ)

«Tim McGraw», ամերիկացի երգչուհի Թեյլոր Սվիֆթի երգը՝ Taylor Swift (2006) առաջին ստուդիական ալբոմից։ Երգի տեսահոլովակը 2007 թվականին ստացել է CMT Music Awards մրցանակ Breakthrough Video of the Year անավանակարգում։


== Պատմություն ==
Երգը թողարկվել է 2006 թվականի հունիսի 19-ին։ Սինգլը առևտրական առումով հաջող է եղել և Billboard Hot 100 հիթ-շքերթում հասել է 40-րդ, իսկ Billboard Hot Country Songs հիթ-շքերթում՝ 6-րդ հորիզոնականներին և ստացել պլատինե կարգավիճակ ԱՄՆ-ում։
Թեյլոր Սվիֆթի առաջին ելույթն ուղիղ եթերում «Tim McGraw» երգով՝ տեղի է ունեցել 2006 թվականի հոկտեմբերի 24-ին Good Morning Amegisapesnya հեռուստահաղորդման ժամանակ։
Երգը դրական արձագանքներ է ստացել երաժշտական քննադատների կողմից և առցանց հրատարակություններից, ինչպիսիք են՝ Blender, About.com, Slant Magazine, Allmusic, Country Standard Time, PopMatters։ 2007 թվականին «Tim McGraw» երգն ընդգրկվել է «Winning Song» ցանկում Broadcast Music Incorporated (BMI) ընկերության կողմից։
Տեսահոլովակի պրեմիերան կայացել է 2006 թվականի հուլիսի 22-ին Great American Country-ում։ Տեսահոլովակն առաջադրվել է 2006 CMT Online Awards մրցանակաբաշխության «Number One Streamed Video From a New Artist (Rookie of the Year Award)» անվանակարգում, սակայն զիջել է երգչուհի Lindsey Haun-ի «Broken» տեսահոլովակին։ 2007 CMT Music Awards մրցանակաբաշխության ժամանակ տեսահոլովակն ստացել է CMT Music Award մրցանակ «Breakthrough Video of the Year» կատեգորիայում։


== Հիթ-շքերթներ և հավաստագրումներ ==


=== Տարեվերջյան հիթ-շքերթներ ===


=== Հավաստագրում ===


== Ծանոթագրություններ ==


== Արտաքին հղումներ ==
Երգի տեքստը Թեյլոր Սվիֆթի պաշտոնական կայքում
Tim McGraw. MetroLyrics song.
Թեյլոր Սվիֆթը կատարում է «Tim McGraw» երգը Թիմ Մաքգրոուի ACMs կայքում
Սոֆիևկա (գյուղ, Նովոուկրաինկայի շրջան)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), գյուղ Ուկրաինայի Կիրովոգրադի մարզի Նովոուկրաինկայի շրջանում։
2001 թվականի տվյալներով Սոֆիևկա գյուղում բնակվում էր 150 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խավարի եզրը

«Խավարի եզրը» (անգլ.՝ Edge of Darkness), ռեժիսոր Լյուիս Մայլսթոունի գեղարվեստական ֆիլմը, որը նկարահանվել է Ուիլյամ Վուդսի համանուն վեպի հիման վրա։


== Սյուժե ==
Ֆիլմի գործողությունները ծավալվում են Երկրորդ համաշխարհային պատերազմի տարիներին։ Արդեն երկու տարի է, ինչ Նորվեգիա են ներխուժել են ֆաշիստները։ Փոքրիկ ձկնորսական գյուղում տեղակայված է գերմանական բանակի շտաբը՝ զինվորների զորանոցներով։ Տեղացիները ցանկանում են ապստամբություն բարձրացնել, բայց սպասում են Անգլիայից զենքի մատակարարմանը։ Նրանց առաջնորդ Կարեն Սթենսարդը փորձում է ոտքի կանգնեցնել բնակիչներին, բայց բոլորը չէ, որ համոզված են նման ընդվզման արդյունավետության մեջ։ Շատերը տեղյակ են նացիստների դաժանության մասին։


== Դերերում ==
Էրոլ Ֆլին – Գունար Բրոգ
Էն Շերիդան – Կարեն Սթենսգարդ
Ուոլթեր Հյուսթոն – դոկտոր Մարտին Սթենսգարդ
Նենսի Քոուլման – Կատյա
Ջուդիթ Անդերսոն – Գերդ Բյառնեսեն
Ռութ Գորդոն – Աննա Սթենսգարդ
Ջոն Բիլ – Յոհան Սթենսգարդ
Մորիս Կարնովսկի – Սեկստուս Անդրեսեն
Չարլզ Դինգլ – Կասպար Թորգերսոն
Արտ Սմիթ – Կնուտ Օստերհոլմ
Ֆրենկ Ուիլքոքս – Ջենսեն (լուսագրերում նշված չէ)
Վիրջինիա Քրիստին – Հուլդա (լուսագրերում նշված չէ)
Հելեն Թիմիգ – տիկին Ֆրիդա Մալկեն (լուսագրերում նշված չէ)


=== Պրեմիերայի ամսաթվեր ===
Ամսաթվերը տրվում են IMDb կայքի տվյալների համաձայն.


== Ծանոթագրություններ ==
Անդրեաս Զայմիս

Անդրեաս Զայմիս (հուն․՝ Ανδρέας Ζαΐμης) (1791, Կերպինի-Ախայաս, Kalavryta Municipality, Ախեյա, Արևմտյան Հունաստան, Decentralized Administration of Peloponnese, Western Greece and the Ionian, Հունաստան - 1840, Աթենք, Հունաստան) 1821-28 թվականների Հունական հեղափոխության գործիչներից մեկը, հեղափոխության տարիներին եղել է քաղաքային «կարգ ու կանոնի» կուսակցության առավել ականավոր անդամներից մեկը։
1823 թվականին ընտրվել է երկրորդ ժամանակավոր կառավարության (որի նախագահը Պետրոբեյն էր) կազմում՝ որպես հինգ անդամներից մեկը՝ չհրաժարվելով իր կուսակցության սկզբունքներից այն դեպքում, երբ ժամանակավոր կառավարության մյուս բոլոր անդամները հակվել էին ռազմական կուսակցությանը։ Նա ղեկավարել է կառավարական գործունեությունը, իսկ հետո (1824) գլխավորել է Կոլոկոտրինիի կողմից բարձրացված ապստամբությունը ճնշած զինված ուժերը։


== Ծանոթագրություններ ==


== Արտաքին հղումներ ==
Πελοποννήσιοι αγωνιστές του 1821, Νικηταρά απομνημονεύματα, Φωτάκου, εκδόσεις Βεργίνα, Αθήνα 1996.
Φωτάκου απομνημονεύματα, εκδόσεις Βεργίνα, 1996
Θεοδώρου Κολοκοτρώνη Απομνημονεύματα, Γεωργίου Τσερτέτη, εκδόσεις Βεργίνα, Αθήνα 1996.
Ιστορία της Ελληνικής επανάστασης, Σπυρίδωνος Τρικούπη, Εκδόσεις Νέα Σύνορα-Λιβάνη,Αθήνα 1993, SET ISBN 960-236-370-3
Անդրեապոլի շրջան

Անդրեապոլի շրջան (ռուս.՝ Андреапольский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1927 թվականին։ Վարչական կենտրոնը՝ Անդրեապոլ։


== Աշխարհագրություն ==
Շրջանի տարածքի մակերեսը կազմում է 3051 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 13615 մարդ։ Բնակչության խտությունը կազմում էր 4,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մ.թ.ա. 11


== Դեպքեր ==


== Ծնունդներ ==


== Մահեր ==
Իզոլե Տրեմիտի

Իզոլե Տրեմիտի (իտալերեն՝ Isole Tremiti), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 486 մարդ, բնակչության խտությունը ըստ 2010 թվականի կազմում է 155 մարդ/կմ²։ Զբաղեցնում է 3,13 կմ² մակերես։ Փոստային ինդեքս՝ 71040, հեռախոսային կոդ՝ +39 0882։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝  0882 463063
Էլեկտրոնաին փոստ՝ info@comune.isoletremiti.fg.it
Պաշտոնական կայք՝ http://www.comune.isoletremiti.fg.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
Վիճակագրության ազգային ինստիտուտ (անգլ.)
Լեյլի

Լեյլի (Փառանձեմ Սահակի Տեր-Մկրտչյան-Սահակյան, հունվարի 3, 1892(1892-01-03), Թիֆլիս, Ռուսական կայսրություն - նոյեմբերի 28, 1951(1951-11-28), Մոսկվա, ԽՍՀՄ), հայ բանաստեղծուհի, թարգմանչուհի։


== Կենսագրություն ==
Ծնվել է Թիֆլիսում, նրա ծնողները Թիֆլիս էին տեղափոխվել Ղարաքիլիսայի գավառի Ձորագյուղ գյուղից։ Լեյլին ավարտել է Թիֆլիսի Հովնանյան դպրոցը, ապա որպես թարգմանչուհի աշխատել տարբեր հիմնարկություններում։ Նրա մասին ջերմությամբ է արտահայտվել Վահան Տերյանը։ Եղիշե Չարենցի մտերիմներից էր։ Կյանքի վերջին տարիները ապրել է Մոսկվայում, որտեղ էլ մահացել է։


== Լեյլիի երկերի մատենագրություն ==
Կարոտ, Երևան, Հայպետհրատ, 1959, 163 էջ։


== Լեյլիի կատարած թարգմանությունները (ռուսերենից) ==
Սերգեյ Միխալկով, Առակներ, Երևան, Հայպետհրատ, 1951, 56 էջ։
Իրինա Կարնաուխովա, Պատմություն համերաշխների մասին (վիպակ), Երևան, Պետհրատ, 1952, 245 էջ։


== Ծանոթագրություններ ==
Քարաբերդ (այլ կիրառումներ)

Քարաբերդ, կարող է վերաբերել հետևյալ բնակավայրերին՝

Քարաբերդ - գյուղ ՀՀ Լոռու մարզում
Քարաբերդ - գյուղ ՀՀ Շիրակի մարզում
Դանիայի տնտեսություն

Դանիան բարձր զարգացած արդյունաբերական երկիր է, որի բնակիչների կյանքի մակարդակը համարվում է աշխարհում ամենաբարձրերից։ Տնտեսության մեջ գերակայում է մասնավոր հատվածը, սակայն պետությունը ևս նշանակալի ազդեցություն ունի դրամավարկային, ֆինանսական և հարկային քաղաքականության և գյուղատնտեսությանը սուբսիդիաների տրամադրման միջոցով։ Պետությանն է պատկանում կոմունալ ծառայություններից շատերը, ինչպես նաև օդային և երկաթուղային տրանսպորտի մեծ մասը։ Դանիայի արդյունաբերության մեջ հատկապես առանձնանում են էլեկտրոնային սարքավորումների արտադրությունը, սննդի արդյունաբերությունը, նավաշինարարությունը, կամուրջների շինարարությունը և կահույքի արտադրությունը, թեև հումքի մեծ մասը ներկրվում է։
Զբաղեցնելով առաջատար տեղեր ձկնորսության և գյուղատնտեսության ոլորտներում՝ Դանիան կարողացավ ավելի արագ վերականգնել իր տնտեսությունը Երկրորդ համաշխարհային պատերազմից հետո, քան հարևան երկրները։ Բայց այդ ժամանակվանից գյուղատնտեսության մասնաբաժինը ազգային եկամտում կրճատվեց․ 1953 թվականի 20 տոկոսից դարձավ 3,9 տոկոս՝ 1995 թվականին։ Տնտեսության մեջ գյուղատնտեսության դերի իջեցմանը զուգընթաց բարձրացավ սպասարկման ոլորտի դերը։ Կարևոր դեր է հատկացվում նաև արտաքին առևտրին, որը կազմում է համախառն ներքին արտադրանքի 54,9 տոկոսը։ 1991-1997 թթ գործազրկությունը կազմել է միջինը 10,3 տոկոս, գնաճը 1990-1995 թթ-ին՝ 2,5 տոկոս, իսկ 2003 թվականին՝ 6,1 տոկոս։


== Արտաքին հղումներ ==
Statistics Denmark Statistics free of charge
Statistical Yearbook 2007 PDF-files free of charge
Central Bank Archived 2007-11-26 at the Wayback Machine.
Համբույր

Համբույր, շուրթերի հպումը որևէ անձնավորության կամ առարկայի՝ որպես սիրո, գգվանքի, ողջույնի արտահայտություն։ Համբույրը ջերմ զգացմունքեր արտահայտելու ձև է, համբուրվողները միմյանց նկատմամբ տածում են սեր, նվիրվածություն, բարեկամական զգացմունքներ. համբույրը արտահայտում է երախտիք, շնորհավորանք. համբույրով նաև ողջունում են միմյանց և հրաժեշտ տալիս։


== Ծանոթագրություններ ==


== Արտաքին հղումներ ==
Համբույրի մասին դասարան․ամ կայքում(չաշխատող հղում)
Շնհեր (լիճ)

Անվան այլ կիրառումների համար տե՛ս՝ Շնհեր (այլ կիրառումներ)Շնհեր, Շինհեր, Շինուհայր, Շնհերգյոլ, լիճ Հայաստանի Սյունիքի մարզում, Շինուհայրի սարավանդում, Շինուհայր գյուղից 5 կմ արևմուտք, Գորիս քաղաքից 10 կմ հարավ-արևմուտք, ծովի մակարդակից 1540 մ բարձրության վրա։ Մակերեսը՝ 0,05 կմ²։


== Ծանոթագրություններ ==
Զոլոտուխինսկի գյուղական խորհուրդ (Օրժիցկի շրջան)

Զոլոտուխինսկի գյուղական խորհուրդ  (ուկրաիներեն՝ Золотухинська сільська рада), Ուկրաինայի Պոլտավայի մարզի Օրժիցկի շրջանում։
2001 թվականի տվյալներով Զոլոտուխինսկի գյուղական խորհրդում բնակվում էր 1117 մարդ։ Բնակավայրը զբաղեցնում է 46,36 կմ² տարածք։ Բնակչության խտությունը կազմում էր 24,09 մարդ/կմ²։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ագուրա

Ագուրա, գյուղ Արևմտյան Հայաստանում։ Գտնվում էր Ճորոխի վտակ Աջարայի հովտում։
Բնակչության մասին տեղեկություններ հայտնի չեն։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Ծանոթագրություններ ==
Շայչուրինո

Շայչուրինո (ռուս.՝ Шайчурино), գյուղ Ռուսաստանի Թաթարստան հանրապետության Ակտանիշսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տետերևսկոե

Տետերևսկոե (ուկրաիներեն՝ Тетерівське), գյուղ Ուկրաինայի Կիևի մարզի Իվանկովի շրջանում։ Բնակավայրը նախկինում նաև անվանվել է Ունին։ Հիմնադրվել է 1688 թվականին։
2001 թվականի տվյալներով Տետերևսկոե գյուղում բնակվում էր 364 մարդ։ Բնակավայրը զբաղեցնում է 3,6 կմ² տարածք։ Բնակչության խտությունը կազմում էր 101,11 մարդ/կմ²։

		


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բեռոկեխոյի ամրոց

Բեռոկեխոյի ամրոց (իսպ.՝ Castillo de Berroquejo), գտնվում է Կադիս նահանգում։ Մեդինիա-Սիդոնիայից մոտ 10 կմ հեռավորության վրա` դեպի Խերես տանող ճանապարհին։


== Պատմություն ==
Միայն պահպանվել է քառակուսի աշտարակը։ Իրականում ոչինչ չի մնացել պարսպից, տարբերակվում են պատերի մնացորդներ։ Ցիտվում է ամրոցի անունը (drae:berrueco|Berrueco)։ Ուսումնասիրվում է նրա գտնվելու վայրը։ Կառուցվել է Պեդրո Կաստիլացու պատվերով։


== Մշակութային հետաքրքրություն ==
Գտնվում է մշակութային հետաքրքրության ոլորտում որպես հուշարձան (código: 110200039).։


== Ծանոթագրություններ ==


== Արտաքին հղումներ ==
Քեֆր-Նուրան

Քեֆր-Նուրան, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Բելոուսովո (գյուղ, Կոլոմակի շրջան)

Անվան այլ կիրառումների համար տե՛ս՝ Բելոուսովո (այլ կիրառումներ)Բելոուսովո (ուկրաիներեն՝ Білоусове), գյուղ Ուկրաինայի Խարկովի մարզի Կոլոմակի շրջանում։ Բնակավայրը նախկինում նաև անվանվել է Պրոգոնյա։ Հիմնադրվել է 1920 թվականին։
2001 թվականի տվյալներով Բելոուսովո գյուղում բնակվում էր 267 մարդ։ Բնակավայրը զբաղեցնում է 0,78 կմ² տարածք։ Բնակչության խտությունը կազմում էր 342,31 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1175) Մարգո

(1175) Մարգո (անգլ.՝ Margo), աստերոիդ աստերոիդների գոտու արտաքին մասում։ Հայտնաբերվել է 1930 թվականի հոկտեմբերի 17-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,21665 ա. մ., առավելագույնը մոտենում է 3,0013 ա. մ. հեռավորության վրա և հեռանում 3,432 ա. մ.։ Արեգակի շուրջ մեկ ամբողջական պտույտ է կատարում 2107,19 երկրային օրվա ընթացքում, իր ուղեծրով շարժվելով միջինում 0,170843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1175) Մարգո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոլորձ եռատամ

Խոլորձ եռատամ (լատ.՝ Listera ovata), խոլորձազգիների ընտանքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա բարձրարժեք ամբողջական պալարներով խոտաբույս է, որն ունի 15-30 սմ բարձրություն։ Ծաղկակիցները թաղանթային, նշտարաձև են։ Ծաղիկները վարդագույն կամ վարդագույն մանուշակագույն են, մուգ ջղերով։ Ծաղկապատի արտաքին մասերը առաջացնում են սաղավարտ։ Շուրթը մուգ պուտերով խոր եռաբլթակ է, միջին բլթակը հակասրտաձև ուրվագծով է։ Ծաղկաբույլը 2 (3) սմ երկարությամբ է, կլորաերկարավուն կամ ձվաձև։


== Տարածվածություն ==
Հայաստանում աճում է միայն Զանգեզուրի ֆլորիստիկական շրջանում (Ծավ գյուղի շրջակայք)։ Աճում է նաև Կովկասում, Եվրոպայում, միջերկրածովյան ավազանում, Ղրիմում, Արևմտյան Ասիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 900-1000 մ բարձրությունների վրա, լուսավոր անտառներում։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է, որի տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված է CITES-ի կոնվենցիայի հավելվածում։ Ընդգրկված չէ Բեռնի կոնվենցիայի հավելվածում։
Աճում է «Շիկահող» պետական արգելոցի տարածքում։


== Ծանոթագրություններ ==
Մալի Կոբեժիկով

Մալի Կոբեժիկով (ռուս.՝ Малый Кобежиков), աուլ Ռուսաստանի Խակասիա հանրապետության Շիրինսկի շրջանի կազմում։
Բնակչությունը 2004 թվականին գրանցված տվյալներով կազմում էր 281 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդրովսկի գյուղական խորհուրդ (Գրեբյոնկովսկի շրջան)

Անվան այլ կիրառումների համար տե՛ս՝ Ալեքսանդրովսկի գյուղական խորհուրդ (այլ կիրառումներ)Ալեքսանդրովսկի գյուղական խորհուրդ  (ուկրաիներեն՝ Олександрівська сільська рада), Ուկրաինայի Պոլտավայի մարզի Գրեբենկովսկի շրջանում։
2001 թվականի տվյալներով Ալեքսանդրովսկի գյուղական խորհրդում բնակվում էր 848 մարդ։ Բնակավայրը զբաղեցնում է 27,77 կմ² տարածք։ Բնակչության խտությունը կազմում էր 30,53 մարդ/կմ²։ Խորհրդում կա 5 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Դատավոր Իվանովայի անձնական գործը

«Դատավոր Իվանովայի անձնական գործը» (ռուս.՝ «Личное дело судьи Ивановой»), խորհրդային գեղարվետական ֆիլմ, որը նկարահանել է Իլյա Ֆրեզը։ Ռեժիսորի վերջին ֆիլմն է։


== Սյուժե ==
Դատավոր Լյուբով Գրիգորիևնա Իվանովայի կյանքում ամեն ինչ բարեհաջող է ընթանում մինչև այն պահը, երբ նրա դուստրը՝ Լենոչկան, հեռախոսով լսում է իր մորն ուղղված հաղորդագրությունը։ Անհայտ «բարյացակամ կինը» ատելի դատավորին հայտնում է, որ նրա ամուսինը հանդիպում է մեկ այլ կնոջ հետ։ Աղջիկը փորձում է կարգավորել հոր և մոր միջև հարաբերությունները, իսկ երբ դա չի հաջողվում, որոշում է հեռանալ տնից։


== Դերերում ==
Օքսանա Դացկայա - Լենա Իվանովա
Նատալյա Գունդարևա - Լյուբով Գրիգորևնա Իվանովա, դատավոր
Սերգեյ Շակուրով - Սերգեյ Իվանով
Լիլիա Գրիցենկո - տատիկ, Լյուբով Գրիգորևնայի մայրը
Մարինա Զուդինա - Օլգա Նիկոլաևնա, երաժշտության ուսուցչուհի
Տատյանա Պելտցեր - Աննա Նիկոլաևնա, տատիկի հարևանը
Ալեքսեյ Գուսկով - Վոլոդյա Կլիմով, Օլգա Նիկոլաևնայի հարևանը
Արիստարխ Լիվանով - անծանոթ օդանավակայանում
Լարիսա Գրեբենշչիկովա - Նիլինա, մայր
Անյա Բելյուժենկո - Նիլինա, դուստր
Տատյանա Դոգիլևա - Միխայլովա
Սերգեյ Սկրիպկին - Միխայլով
Իրինա Մետլիցկայա - Վերա Նիկոլաևնա, գրականության ուսուցչուհի
Ալեքսանդրա Տուրգան - Օլգա Նիկոլաևնայի ընկերուհին


== Նկարահանող խումբ ==
Սցենարի հեղինակ՝ Գալինա Շչերբակովա
Ռեժիսոր՝ Իլյա Ֆրեզ
Օպերատոր՝ Իլյա Ֆրեզ
Նկարիչ՝ Օլգա Կրավչենյա
Կոմպոզիտոր՝ Մարկ Մինկով


== Ծանոթագրություններ ==


== Արտաքին հղումներ ==
«Личное дело судьи Ивановой» на сайте «Энциклопедия отечественного кино»
Ղուկաս Ա Կարնեցի

Ղուկաս Ա Կարնեցի (1722 - 1799), Ամենայն Հայոց կաթողիկոս 1780 թվականից։ Հաջորդել է Սիմեոն Ա Երևանցուն։ 


== Կենսագրություն ==
Ծնվել է 1722 թվականին - մահացել է 1799 թվականին, Վաղարշապատում և ամփոփվել է Սուրբ Գայանե վանքի գավթի հարավային կողմում։
Կրթությունն ստացել է Էջմիածնի Հոգևոր դպրոցում, որտեղ այն տարիներին դասավանդում էր ապագա կաթողիկոս Սիմեոն Ա Երևանցին։ Նրան համարել են Սիմեոնի «շնորհածին և անդրանիկ որդի»։ 1751 թվականին Էջմիածնի վանքում ձեռնադրվում է քահանա։ Սիմեոն Երևանցին իր մահից երկու օր առաջ կանչել էր բոլոր եպիսկոպոսներին և հայտնել, որ ինքը Ղուկասին է տեսնում իրեն որպես հաջորդ։ Սիմեոն Երևանցու թաղումից 7 օր անց՝ օգոստոսի 2-ին, կիրակի օրը, տեղի ունեցավ Ղուկաս Ա Կարնեցու կաթողիկոսական օծումը։ 1786 թվականին Հովնաթան Հովնաթանյանին նկարազարդել է տվել Էջմիածնի Մայր տաճարը, նրա հորդորանքով է Հարություն Շմավոնյանը 1784 թվականին Մադրասում հրապարակել հայկական առաջին պարբերական «Ազդարարը»։
Կաթողիկոսական գահին Ղուկաս Ա Կարնեցուն հաջորդել է Դավիթ Ե Էնեգեթցին։


== Աշխատություններ ==
Ղուկաս կաթողիկոս (1780-1800),- Դիւան Հայոց Պատմութեան, Գիրք Դ, հրատ. Գիւտ Քահանայ Աղանեանց, Թիֆլիս, Տպ. Մ. Շարաձէ, 1899։
Գրիգորյան Վարդան, Ղուկաս Կարնեցու մի անտիպ երկասիրութիւնը,- «Բանբեր մատենադարանի», 6, Երեւան, 1962, էջ 429-435։
«Դիվան հայոց պատմության, նոր շարք, գիրք առաջին, Ղուկաս Կարնեցի», հատոր Ա, 1780—1785, աշխատասիրությամբ Վարդան Գրիգորյանի, ՀՍՍՀ ԳԱ հրատարակչություն, Երևան, 1984, 595 էջ։
«Դիվան հայոց պատմության, նոր շարք, գիրք առաջին, Ղուկաս Կարնեցի», հատոր Բ, 1786—1792, աշխատասիրությամբ Վարդան Գրիգորյանի, ՀՍՍՀ ԳԱ հրատարակչություն, Երևան, 2003, 804 էջ։
Армяно-русские отношения в XVIII веке, 1760-1800 гг., Сборник документов,  Изд. АН АрмССР, Ереван, 1990.


== Գրականություն ==
Վ. Ռ. Գրիգորյան, Երևանի խանությունը (1780-1800), Երևան, 1958։
Պավել Չոբանյան, Հայ-ռուս-վրացական փոխհարաբերությունները ԺԸ դարի երկրորդ կեսին, Ս. Էջմիածին, 2006 (Պատմա-բանասիրական ուսումնասիրություններ, Ա)։
Վիլյալբիլյա

Անվան այլ կիրառումների համար տե՛ս՝ Վիլյալբիլյա (այլ կիրառումներ)Վիլյալբիլյա (իսպ.՝ Villalbilla), մունիցիպալիտետ Իսպանիայում, գտնվում է Մադրիդ շրջանում՝ Մադրիդի ինքնավար մարզերի կազմում։ Մունիցիպալիտետը գտնվում է Կուենկա-դել-Էնարես շրջանում։ Բնակչությունը՝ 9819 մարդ (ըստ 2010 թվականի)։ Տարածքը՝ 34,6 կմ2։ Քաղաքը պրովինցիայի վարչական շրջանից հեռու է 41 կմ։


== Ժողովրդագրություն ==


== Արտաքին հղումներ ==
պաշտոնական կայք Archived 2020-11-27 at the Wayback Machine.
Página oficial del ayuntamiento Archived 2020-11-27 at the Wayback Machine.
Portal Informativo de villalbilla (Noticias, fotografías, foros..) Archived 2014-01-04 at the Wayback Machine.
Equipo de beisbol de villalbilla
Página oficial de Peñas Albas (Comunidad de Propietarios)
Página oficial de Peñas Albas (Comunidad de Propietarios)
Página oficial de la Asociación de Madres y Padres del Instituto de los Hueros Archived 2007-09-28 at the Wayback Machine.
"El gran foro de Villalbilla" Archived 2014-01-09 at the Wayback Machine.
Instituto de Estadística de la Comunidad de Madrid > Ficha municipal Archived 2016-03-04 at the Wayback Machine.
Instituto de Estadística de la Comunidad de Madrid > Series estadísticas del municipio Archived 2007-09-30 at the Wayback Machine.
Իդլիբ

Իդլիբ (արաբ․՝ ادلب‎‎), քաղաք Սիրիայի Արաբական Հանրապետության հյուսիսարևմտյան մասում։ Համանուն մարզի վարչական կենտրոնն է։ Ունի 165000 բնակչություն։ Գտնվում է Հալեպից 40, Լաթակիայից` 168, Համայից` 121 կմ հեռավորության վրա։
Իդլիբի բնակչության մեծ մասն զբաղվում է գյուղատնտեսությամբ։ Հողը շատ բարեբեր է. այնտեղ մշակում են բամբակ, հացահատիկ, ձիթապտուղ, թուզ, խաղող, լոլիկ, քունջութ, նուշ։ Զբաղվում են նաև ապակու, օճառի արտադրությամբ։


== Պատմություն ==

Միջին դարերում Իդլիբը ձիթապտղի ու ձիթապտղի օճառի արտադրության կենտրոն էր։ Այնտեղ պատրաստված օճառը վաճառվում էր Հալեպում, Համայում, Անտիոքում, Ստամբուլում։
2011 թվականին՝ Դառաայի մարզում տեղի ունեցած ապստամբությունից հետո, հակակառավարական ցույցեր եղան նաև Իդլիբի գավառում։ Պետական պաշտոնյաների վրա զինված հարձակումներ այստեղ տեղի էին ունեցել դեռ ապրիլին։ Հունիսի 6-ի իրադարձությունները Սիրիայի պատմության մեջ մտան որպես «Ջիսր ալ-Շուղուրի սպանդ»։ Այդ օրը սիրիական զորքերը միայն պաշտոնական տվյալներով այս քաղաքում տվեցին 120 սպանված։ Դրանց երկու երրորդը գազանաբար սպանվել էր քաղաքային ոստիկանության ու հատուկ ուժերի գրասենյակի վրա հարձակման ժամանակ։ Սիրիայի քաղաքացիական պատերազմի ժամանակ քաղաքը գրավվել է ապստամբերի կողմից։ Նրանք քաղաքի վերահսկողությունն իրենց ձեռքում պահեցին մի քանի ամիս։ 2012 թվականի մարտի 13-ին Սիրիայի պետական զորքերը գրավեցին Իդլիբ քաղաքը։ Սակայն նույն տարվա հուլիսին Իդլիբի գավառի մեծ մասը նորից անցավ ապստամբների վերահսկողության տակ։


== Մարզական կյանք ==
1972 թվականին հիմնադրված «Օմայա Իդլիբ» ֆուտբոլային ակումբն ամենահայտնին է քաղաքում։ Ակումբը մասնակցել է Սիրիայի Պրեմիեր լիգային 2011-2012 մրցաշրջանում։


== Ծանոթագրություններ ==


== Գրականություն ==
Baedeker, Karl (1912), Palestine and Syria, with routes through Mesopotamia and Babylonia and the island of Cyprus: handbook for travellers, K. Baedeker, https://books.google.am/books?id=BykoAAAAYAAJ&dq=Idlib+kada&source=gbs_navlinks_s 
Casule, F. (2008), Art and History Syria, Casa Editrice Bonechi, ISBN 8847601193, https://books.google.am/books?id=QNGyWSx8U34C&dq=Idlib+history&source=gbs_navlinks_s 
Angelo, Ferrari (2009), Proceedings 4th International Congress on "Science and Technology for the Safeguard of Cultural Heritage in the Mediterranean Basin", 1, Angelo Ferrari-CNR, Institute of Chemical Methodologies, ISBN 889668031X, https://books.google.am/books?id=7zKJOYkW0GsC&source=gbs_navlinks_s 
Food and Agriculture Organization of the United Nations (1996)։ Citrus Pest Problems and Their Control in the Near East։ Food & Agriculture Org.։ ISBN 9251033013 
Inalcik, Halil (1997), An Economic and Social History of the Ottoman Empire, Cambridge University Press, ISBN 0521574552, https://books.google.am/books?id=c00jmTrjzAoC&dq=Idlib+history&source=gbs_navlinks_s 
Porter Josias Leslie (1858)։ A Handbook for Travellers in Syria and Palestine 1։ Murray 


== Արտաքին հղումներ ==
Պաշտոնական կայք Archived 2012-12-04 at Archive.is
Բերխինո

Բերխինո (ռուս.՝ Берхино), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեհեկան (անձնավորություն)

Մեհեկանը Հայկ Աղեղնավորի դուստրերից մեկն էր։
Առասպելներին համաձայն, նա մի այնպիսի ժպիտ ուներ, որի զորությունից բոլոր գազանները քարանում էին տեղում։ Կա առած հայկական հեթանոսական ժամանակից, որ ասում է. «Ընկերացիր Մեհեկանին, որ անվտանգ տեղ հասնես»։


== Ծանոթագրություններ ==
Պեչենկինո (գյուղ, Բիրսկի շրջան)

Պեչենկինո (ռուս.՝ Печенкино, բաշկիրերեն՝ Печенкин), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 457 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արժանս ան Օբրակ

Արժանս ան Օբրակ (ֆր.՝ Argences-en-Aubrac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2013 թվականի դրությամբ կազմում է 1705 մարդ, բնակչության խտությունը` 11.23 մարդ/կմ²։ Բնակավայրը զբաղեցնում է 151.78 կմ² տարածք։
Բնակավայրը ստեղծվել է 2016 թվականի հունվարին` Սենտ Ժենևիև սյուր Արժանս, Ալպուեշ, Գրեսակ, Լակալմ, Լա Տերիս և Վիտրակ ան Վիադեն համայնքների միավորման արդյունքում։


== Վարչական բաժանում ==


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դեր-Մուսկ

Դեր-Մուսկ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Իսլանդիայի համայնքներ

Իսլանդիայի համայնքները (մունիցիպալիտետները) (իսլ.՝ Íslensk sveitarfélög) Իսլանդիայի վարչական տարածքներն են, որոնց ինքնավարությունը հաստատված է Իսլանդիայի Սահմանադրությունով։ Համայնքների թիվը այժմ հասնում է 76։


== Պատմություն ==
Առաջին անգամ համայնքները կազմավորվել են Իսլանդիայում 10-րդ դարում, երբ գյուղերը միանալով իրար կոմունաներ (իսլ.՝ hreppar) էին կազմել, որոնց հիմնական նպատակներ աղկատ ընտանիքների օգնության տրամադրումը։ Երբ Իսլանդիայիում ուրբանիզացիա է սկսվել, 18-96-րդ դարերում առաջին անգամ առաջացել էին ազատ քաղաքները (իսլ.՝ kaupstaðir)։ Իսկ 20-րդ դարում վերջնականորեն սկսվեցին համայնքներ առաջնալ իրենց ժամանակակից տեսքով, այդ պահից տարբերությունները գյուղերի և քաղաքների միջև վերանում են։
1944 թվականին Իսլանդիայի անկախության հռչակումից հետո համայնքները լայն ինքնավարություն էին ստացել, բայց տեղական իշխանության մարմինների ավելի էֆեկտիվ աշխատանքի համար որոշված էր եղել փոքր համայնքները միացնել խոշորների հետ։ Սակայն համայնքները միավորվում են միայն հանրաքվեից հերո, եթե համայնքների բնակիչների մեծամասնությունը քվեարկում է միավորման համար։ Սակայն եթե համայնքի բնակչության թիվ 50-ից քիչ է, ապա միավորումը կարող է կատարվել նույնիսկ առանց բնակչության համաձայնությանը։
Իսլանդիայի համայնքների թիվ արագ նվազում է։ 1950 թվականին կար 229 համայնք, 1995 թվականին՝ 170, 2000՝ 124, իսկ 2010 թվականին տեղական իշխանության մարմինների ընտրությունից հետո համայնքների թիվը կազմեց 76։


== Իշխանության տեղական մարմիններ ==
Կառավարական նպատակներով Իսլանդիայի համայնքներում (մունիցիպալիտետներում) ընտրվում են հինգից մինչև տասնհինգ անդամ ունեցող Համայնքային խորհուրդները։ Համայնքային խորհուրդը նաև կարող է կառավարչի վարձել, որը կարող է խորհրդի անդամ չլինել։ Քաղաքային համայնքներում կառավարչի դերը կատարում է քաղաքապետը (իսլ.՝ bæjarstjóri կամ borgarstjóri), իսկ գյուղական համայնքներում՝ սվեյտարստյոուրիները (իսլ.՝ sveitarstjóri)։


== Համայնքների ցանկը ըստ բնակչության թվի ==


== Ծանոթագրություններ ==
Քվեմո Կղարաբուլաղի

Քվեմո Կղարաբուլաղի (վրաց.՝ ქვემო ყარაბულაღი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1340 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 196 մարդ։


== Ծանոթագրություններ ==